
	MT
	Mobilný telefón

	CVČ
	Centrum voľného času

	RÚVZ
	Regionálny úrad verejného zdravotníctva

	VPŠZ
	Výchovnovzdelávací program školského zariadenia

	ZZ
	Zákonný zástupca

	
	

	
	




PREAMBULA

V súlade s poslaním a hodnotami Súkromného centra voľného času ASSOS Nelux, Bajzova 10, Bratislava (ďalej len „CVČ“) prijímame tento poriadok CVČ (ďalej len „Poriadok CVČ“). Našou prioritou je vytvoriť inkluzívne, bezpečné a podnetné prostredie, ktoré rešpektuje jedinečnosť každého dieťaťa a podporuje jeho maximálny rozvoj.

Vychádzame z princípov rovnosti, rešpektu a spolupráce. Veríme, že každé dieťa má právo na kvalitné vzdelanie prispôsobené jeho individuálnym potrebám a schopnostiam. Snažíme sa poskytovať vzdelávacie príležitosti, ktoré podporujú nielen akademický, ale aj sociálny a emocionálny rozvoj našich detí.

Tento Poriadok CVČ je navrhnutý tak, aby jasne stanovil práva a povinnosti všetkých členov našej komunity centra voľného času – detí, rodičov, pedagogických a nepedagogických zamestnancov, ktorí sú povinní tento Poriadok CVČ dodržiavať. Cieľom je vytvoriť harmonické prostredie, kde každý člen komunity cíti podporu, rešpekt a zodpovednosť.

Naše centrum voľného času sa zaväzuje k:

Inklúzii a diverzite: Vítame a podporujeme rozmanitosť, uznávame jedinečnosť každého dieťaťa a zabezpečujeme, aby všetci mali rovnaké príležitosti na úspech.

Bezpečnosti a ochrane zdravia: Dbáme na vytváranie bezpečného prostredia, kde sa každé dieťa môže cítiť chránené a podporované.

Individuálnemu prístupu: Prispôsobujeme vzdelávacie postupy a metódy individuálnym potrebám našich detí, aby sme maximalizovali ich potenciál.

Spolupráci a partnerstve: Posilňujeme spoluprácu medzi centrom, rodičmi a komunitou, pretože veríme, že spoločným úsilím dosiahneme najlepšie výsledky pre naše deti.

Právu na vzdelanie: Zabezpečujeme kvalitné a prístupné vzdelanie pre všetky deti bez ohľadu na ich špeciálne výchovno-vzdelávacie potreby.

Tento Poriadok CVČ je výsledkom spoločného úsilia našej komunity, vydaný riaditeľkou zariadenia na základe § 153 zákona č. 245/2008 Zb. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov po prerokovaní v rade CVČ.

Poriadok CVČ predstavuje náš záväzok k vytváraniu pozitívneho a podporujúceho prostredia pre všetky deti. Veríme, že dodržiavanie tohto poriadku prispeje k harmonickému a efektívnemu fungovaniu CVČ, kde každé dieťa má možnosť rozvíjať svoje schopnosti a dosiahnuť svoj plný potenciál, sleduje najlepší záujem detí a optimálny rozvoj detí.
Dieťa a jeho zákonný zástupca sú s Poriadkom CVČ oboznámení na začiatku školského roka preukázateľným spôsobom – na webovom sídle centra – www.assosnelux.sk. Neprítomnosť rodiča na triednom aktíve ho nezbavuje povinnosti spolupracovať s CVČ pri výchove, vývoji a vzdelávaní dieťaťa.
	Súkromné centrum voľného času ASSOS Nelux, Bajzova 10, Bratislava
	Poriadok CVČ

[bookmark: _Toc182344590][bookmark: _Toc200966700]ČLÁNOK I.
Všeobecné ustanovenia
1. Poriadok CVČ predstavuje súhrn záväzných noriem, zásad a pravidiel zabezpečujúcich spolužitie kolektívu detí, ich zákonných zástupcov a zamestnancov zariadenia.
2. Poriadok CVČ upravuje najmä podrobnosti uvedené v § 153 ods. 1 písm. a) až d) školského zákona.
3. Poriadok CVČ je vypracovaný na základe medzinárodných dohovorov a zmlúv, ku ktorým sa prihlásila Slovenská republika, ako sú Deklarácia práv dieťaťa a Listina základných práv a slobôd, tiež ďalšie legislatívne a všeobecne záväzné právne normy, ktoré sa týkajú výchovy a vzdelávania detí. 
[bookmark: _Toc200966701]ČLÁNOK II.
Práva a povinnosti DETÍ
1. Zariadenie má záujem pripraviť deti pre život tak, aby sa vedeli v ňom správne orientovať, poznali hodnoty a boli šťastní. K tomu je potrebné, aby si deti:
1.1. osvojili a zachovávali základné pravidlá a časový harmonogram a program zariadenia, rešpektovali jeho zameranie a svojimi vzájomnými vzťahmi prispeli k dobrej atmosfére,
1.2. osvojili zásady mravného správania, vedomosti a praktické zručnosti na veku primeranej úrovni.
2. Dieťa má nasledujúce práva:
2.1. na vzdelanie,
2.2. na rovnoprávny prístup ku vzdelávaniu,
2.3. na výchovu a vzdelávanie v bezpečnom a zdravom prostredí,
2.4. na výchovu a vzdelávanie v slovenskom jazyku,
2.5. na slobodnú voľbu krúžkov v súlade so svojimi možnosťami a záujmami v rozsahu ustanovenom príslušným výchovno-vzdelávacím programom pre školské zariadenia (ďalej len „výchovný program“),
2.6. na vzdelávanie zamerané na mnohostranné poskytovanie vecných informácií,
2.7. dieťa má právo položiť otázku a dostať na ňu odpoveď,
2.8. na individuálny prístup rešpektujúc jeho schopnosti a možnosti, nadanie a zdravotný stav v rozsahu ustanovenom školským zákonom,
2.9. na bezplatné zapožičiavanie hier a pomôcok s výnimkou pracovných zošitov z cudzích jazykov,
2.10. na úctu k jeho vierovyznaniu, svetonázoru, národnostnej a etnickej príslušnosti,
2.11. na poskytovanie poradenstva a služieb spojených s výchovou a vzdelávaním,
2.12. na výchovu a vzdelávanie v bezpečnom a hygienicky vyhovujúcom prostredí,
2.13. na organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
2.14. na úctu k svojej osobe a na zabezpečenie ochrany proti fyzickému, psychickému a sexuálnemu násiliu,
2.15. na komunikáciu s pedagogickými aj nepedagogickými zamestnancami zariadenia v duchu zásad humanity a tolerancie,
2.16. na omyl, zmenu názoru a právo na vývin,
2.17. zapojiť sa podľa vlastného záujmu do niektorej z foriem záujmovej činnosti a súťaži,
2.18. dieťa so špeciálnymi výchovno-vzdelávacími potrebami a podpornými opatreniami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú,
2.19. podľa osobitných právnych predpisov má dieťa v zariadení právo na ochranu súkromia a osobných údajov pred ich neoprávneným šírením alebo zneužívaním, s výnimkou poskytnutia informácií súvisiacich s ohrozovaním mravnej výchovy mládeže, týraním alebo iným nezákonným konaním páchaným dieťaťom alebo páchaným na dieťati,
2.20. dieťa má právo podľa svojich potrieb využívať pomoc vedúceho záujmového krúžku alebo iného zamestnanca zariadenia,
2.21. rozvoj a slobodu, v rámci dodržiavania pravidiel určených vnútornými normami zariadenia,
2.22. právo na bezplatné vzdelanie a hru,
2.23. právo na slobodu prejavu,
2.24. právo organizovať a zúčastňovať sa mimoškolskej činnosti a záujmových aktivít.
3. Dieťa má nasledujúce povinnosti:
3.1. zúčastňovať sa podujatí organizovaných CVČ v rámci uskutočňovania výchovného programu,
3.2. rešpektovať pokyny a nariadenia pedagogických, odborných a ostatných zamestnancov zariadenia, ktoré sú v súlade so všeobecne  záväznými právnymi predpismi zariadenia a dobrými mravmi, byť disciplinovaný,
3.3. neobmedzovať svojím konaním práva ostatných detí a ďalších osôb zúčastňujúcich sa záujmovej činnosti,
3.4. osvojovať si vedomosti a zručnosti,
3.5. chrániť pred poškodením majetok školského zariadenia a majetok, ktorý zariadenie využíva na záujmovú činnosť,
3.6. chrániť pred poškodením hry a učebné pomôcky, ktoré im boli bezplatne zapožičané,
3.7. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na záujmovej činnosti,
3.8. chodiť vhodne a čisto oblečený a upravený, prezúva sa do zdravotne vyhovujúcich prezuviek a mať k dispozícii hygienické vrecúško,
3.9. zaujímať sa primerane k veku spolu s trénermi, pomocnými trénermi a vedúcimi záujmovej činnosti na tvorbe a ochrane  životného prostredia zariadenia a jeho areálu,
3.10. rešpektovať pokyny zamestnancov zariadenia.
4. Deťom je zakázané:
4.1. vulgárne sa vyjadrovať,
4.2. správať sa arogantne a neúctivo k iným deťom a zamestnancom zariadenia,
4.3. vyrušovať počas doby odpočinku alebo počas nariadených aktivít a zaoberať sa činnosťami, ktoré nesúvisia so záujmovou činnosťou,
4.4. nosiť zdravie a bezpečnosť ohrozujúce predmety, živé zvieratá a predmety rušiace, resp. rozptyľujúce pozornosť, korálky, náramky, náhrdelníky a hračky,
4.5. opustiť budovu zariadenia počas pobytu v ňom bez doprovodu rodiča, prípadne splnomocnenej osoby bez súhlasu vedúceho záujmovej činnosti, trénera alebo pomocného trénera,
4.6. manipulovať a zasahovať do elektrických, vodovodných a iných zariadení,
4.7. manipulovať s technickými zariadeniami slúžiacimi na ochranu budovy a majetku zariadenia a monitorovanie osôb,
4.8. v zariadení je zakázané šikanovanie v akejkoľvek podobe (akékoľvek správanie, ktoré spôsobuje fyzickú, emocionálnu alebo psychickú ujmu iným deťom – fyzické násilie, zastrašovanie, sociálne vylúčenie a iné).
4.9. používať mobilný telefón a iné produkty zaradené do kategórie informačno-komunikačných technológií; Pri porušení týchto pravidiel je vedúci záujmovej činnosti oprávnený vypnuté zariadenie odňať a vrátiť dieťaťu alebo jeho zákonnému zástupcovi až na konci dňa.
4.10. nosiť do CVČ cenné veci a vyššiu hotovosť. V prípade porušenia tohto bodu nenesie centrum za stratu a zničenie žiadnu zodpovednosť.

[bookmark: _Toc200966702]ČLÁNOK III.
Práva a povinnosti zákonných zástupcov
1. Zákonný zástupca dieťaťa má právo:
1.1. žiadať, aby sa v rámci záujmovej činnosti v školskom zariadení poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
1.2. oboznámiť sa s výchovným programom školského zariadenia a poriadkom CVČ,
1.3. komunikovať so zamestnancami zariadenia,
1.4. predkladať návrhy na zlepšenie fungovania zariadenia,
1.5. sledovať výchovno-vzdelávacie výsledky svojho dieťaťa, t.j. právo na informácie, prístup k dokumentácii dieťaťa, spolupráca na individuálnych plánoch, účasť na aktivitách),
1.6. byť informovaný o výchovno-vzdelávacích výsledkoch svojho dieťaťa,
1.7. na osobnú návštevu vedúceho záujmovej činnosti dieťaťa dohodnutú minimálne deň vopred, 
1.8. na poskytnutie poradenských služieb vo výchove a vzdelávaní svojho dieťaťa,
1.9. zúčastňovať sa výchovy a vzdelávania po predchádzajúcom súhlase riaditeľky školského zariadenia,
1.10. vyjadrovať sa k výchovnému programu školského zariadenia.
2. Zákonný zástupca dieťaťa má povinnosť:
1. 
2. 
2.1. dodržiavať podmienky výchovno-vzdelávacieho procesu svojho dieťaťa určené Poriadkom CVČ,
2.2. dbať na sociálne a kultúrne zázemie dieťaťa a rešpektovať jeho špeciálne výchovnovzdelávacie potreby,
2.3. informovať zariadenie o zmene zdravotnej spôsobilosti svojho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh záujmovej činnosti,
2.4. nahradiť škodu, ktorú dieťa úmyselne alebo z nedbanlivosti zavinilo,
2.5. dbať o to, aby dieťa dochádzalo do CVČ pravidelne a včas, ak mu nezabezpečí inú formu vzdelávania podľa školského zákona,
2.6. oznámiť bez zbytočného odkladu príčinu neprítomnosti dieťaťa, ak sa nemôže zúčastniť na záujmovej činnosti v zariadení (za dôvod ospravedlniteľnej neprítomnosti dieťaťa sa uznáva najmä choroba, prípadne lekárom nariadený zákaz dochádzky do centra, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa  na súťažiach),
2.7. vyzdvihnúť si dieťa bezodkladne, ak dostane od vedúceho záujmovej činnosti informáciu, že dieťa má teplotu, hnačku, zvracia alebo sa vyskytlo iné ochorenie či nevoľnosť. Opätovný nástup v takomto prípade je možný len s lekárskym potvrdením, že dieťa nemá žiadnu infekčnú chorobu,
2.8. v prípade akéhokoľvek výskytu infekčného (prenosného) ochorenia vírusového, bakteriálneho alebo parazitárneho pôvodu, vrátane epidemického a pandemického výskytu ochorenia, okamžite oznámiť vedúcemu záujmovej činnosti dôvod neprítomnosti dieťaťa (z dôvodu monitoringu a pristúpenia k účinným opatreniam na zabránenie rozšírenia tohto ochorenia v detskom kolektíve). Nástup dieťaťa do zariadenia po prekonaní takéhoto ochorenia je možný len na základe predloženého potvrdenia od lekára; 
2.9. zákonný zástupca je povinný rešpektovať skutočnosť, že vedúci záujmovej činnosti nesmie odviesť dieťa k sebe domov ani ho odovzdať inej osobe, ako je zákonný zástupca alebo ním písomne splnomocnená osoba,
2.10. nezverejňovať akúkoľvek komunikáciu medzi zariadením a zákonnými zástupcami napr. na sociálnych sieťach z dôvodu ochrany osobných údajov,
2.11. ak zákonní zástupcovia budú svojimi vyjadreniami, statusmi a komentármi na sociálnych sieťach znevažovať pedagogickú činnosť zariadenia, jeho riadenie a poškodzovať dobré meno CVČ na verejnosti, zariadenie bude postupovať v súlade s § 19b ods. 2 a 3 zákona č. 40/1964 Zb. (Občiansky zákonník).
[bookmark: _Toc200966703]ČLÁNOK IV.
Organizácia a dochádzka detí do centra
1. Súčasti zariadenia sú:
1.1. Recepcia, veľká šatňa, veľká sála, kúpelňa, WC, malá šatňa, malá sála, WC, stredná sála, stredná šatňa, kupelňa, WC, rekvizitáreň, kostymerňa.
2. Budova CVČ má tri vstupy, z toho iba jeden sa otvára pre deti od 15:00 hod. Deti odprevádzajú do budovy CVČ zákonní zástupcovia. Budova CVČ sa zatvára o 20:00 hod.
3. CVČ je v prevádzke v pracovných dňoch v poobedných hodinách. Prevádzka zariadenia je od 15,00h – 20,00h.
4. Prevádzku zariadenia môže zriaďovateľ dočasne obmedziť alebo prerušiť zo závažných organizačných dôvodov, z technických dôvodov, z hygienicko-epidemiologických dôvodov, na základe nariadeného opatrenia príslušného regionálneho úradu verejného zdravotníctva alebo na návrh riaditeľky zariadenia z iných dôvodov, ktoré môžu ohroziť bezpečnosť a zdravie detí a zamestnancov alebo môžu spôsobiť závažné škody na majetku.
5. Po príchode do CVČ dieťa nesmie svojvoľne opustiť budovu zariadenia. 
6. Prevzatie dieťaťa môže pedagogický zamestnanec odmietnuť, ak zistí, že jeho zdravotný stav nie je vhodný na prijatie do zariadenia.
7. V prípade, že zákonní zástupcovia majú súdnym rozhodnutím, prípadne predbežným opatrením obmedzené preberanie detí, je potrebné o tom písomne (fotokópiou súdneho alebo úradného rozhodnutia) informovať riaditeľku CVČ.
8. Preradenie dieťaťa v priebehu školského roka nie je možné, ak je v danej triede maximálny počet detí alebo ak je preradenie dieťaťa vzhľadom na jeho individuálne a vekové osobitosti nevýhodné. Preradenie dieťaťa počas školského roka je v právomoci riaditeľky a jej rozhodnutie je konečné. Rozhodnutie o preradení sa písomne nevyhotovuje, zmena sa zaznačí v dokumentácii príslušných tried a v Osobnom spise dieťaťa.
9. Ak riaditeľka zariadenia dodatočne zistí, že žiadosť o prijatie dieťaťa podala osoba, ktorá na to nemá oprávnenie, bezodkladne vykoná nápravu a požiada zákonného zástupcu, ktorému je dieťa zverené do výlučnej osobnej starostlivosti, o podpísanie žiadosti o prijatie do zariadenia.
[bookmark: _Toc200966704]ČLÁNOK VI.
INDIVIDUÁLNY VZDELÁVACÍ PROGRAM A INDIVIDUÁLNE VZDELÁVANIE
1. Dieťa so špeciálnymi výchovno-vzdelávacími potrebami, ktorého situácia neumožňuje vzdelávanie podľa bežných programov sa môže vzdelávať podľa individuálneho výchovného programu so súhlasom zákonného zástupcu.
2. O individuálne vzdelávanie môže zákonný zástupca alebo zástupca zariadenia požiadať riaditeľku zariadenia. Povolenie sa udeľuje v prípade zdravotných dôvodov alebo na žiadosť zákonného zástupcu. 
3. V prípade individuálneho vzdelávania na základe žiadosti zákonného zástupcu alebo zástupcu zariadenia zabezpečuje zákonný zástupca dieťaťa alebo zástupca zariadenia prostredníctvom osoby, ktorá má ukončené najmenej úplné stredné všeobecné vzdelanie alebo úplné stredné odborné vzdelanie,
4. Výdavky spojené s individuálnym vzdelaním na základe žiadosti zákonného zástupcu alebo zástupcu zariadenia (nie zo zdravotných dôvodov) znáša zákonný zástupca alebo zástupca zariadenia.
[bookmark: _Toc200966705]ČLÁNOK VIII.
VÝCHOVA A VZDELÁVANIE DETÍ SO ŠPECIÁLNYMI VÝCHOVNO-VZDELÁVACÍMI POTREBAMI
1. Deti so zdravotným znevýhodnením sa zaraďujú do tried spolu s ostatnými deťmi alebo do tried pre deti so zdravotným znevýhodnením; deti so špeciálnymi výchovno-vzdelávacími potrebami, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi. 
2. Do samostatných tried pre deti so ŠVVP nie je možné zaradiť deti výlučne z dôvodu, že pochádzajú zo sociálne znevýhodneného prostredia,
3. O zaradení dieťaťa so ŠVVP rozhodne riaditeľka zariadenia na základe odporúčania všeobecného lekára pre deti a dorast a školského zariadenia výchovného poradenstva a prevencie a informovaného súhlasu zákonného zástupcu,
4. Počet detí v triede môže byť znížený najviac o dve za každé dieťa so ŠVVP,
5. Maximálny počet zaradených detí so ŠVVP v jednej triede sú dve,
6. Pri prijímaní detí so ŠVVP riaditeľka zariadenia zváži, či na prijatie takéhoto dieťaťa má vytvorené vhodné podmienky (personálne, priestorové, materiálne...), resp. či ich bude schopná po prijatí dieťaťa dodatočne vytvoriť. Riaditeľka zariadenia nemá zákonom stanovenú povinnosť prijať dieťa so ŠVVP.
[bookmark: _Toc200966706][bookmark: _Toc175416235]ČLÁNOK X.
POPLATKY ZA POBYT DIEŤAŤA V zariadení
1. Zákonný zástupca je povinný: 
1.1. Zákonný zástupca uhrádza príspevok vopred do 10. dňa v kalendárnom mesiaci prevodom na účet centra. 
1.2. v prípade neuhradenia príspevku v zmysle zákona, po predchádzajúcom ústnom upozornení vedúcim záujmovej činnosti, poverená osoba riaditeľkou písomne vyzve zákonného zástupcu o zaplatenie príspevku v stanovenej lehote. 
1.3. z dôvodu porušovania Poriadku CVČ a neuhradenia príspevkov v zmysle Všeobecného záväzného nariadenia, môže riaditeľka po predchádzajúcom jednom písomnom upozornení zákonného zástupcu, po opätovnom neuhradení príspevku, rozhodnúť o predčasnom ukončení dochádzky dieťaťa CVČ. 
1.4. Výška príspevku na čiastočnú úhradu nákladov v zariadení je mesačne 55,-€.
2. Poplatky za prázdninové a príležitostné aktivity sú predmetom samostatného, individuálneho stanovenia, nakoľko ich sumu nie je možné stanoviť s veľkým časovým predstihom, ale až pred začiatkom aktivít a budú zverejnené spôsobom obvyklým pred začiatkom aktivity. 
[bookmark: _Toc200966707][bookmark: _Toc175416236]ČLÁNOK XI.
ZAISTENIE BEZPEČNOSTI A OCHRANY ZDRAVIA DETÍ
1. Zariadenie je pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinné:
1.1. prihliadať na základné fyziologické potreby detí,
1.2. vytvárať podmienky na zdravý vývin detí a na predchádzanie sociálno-patologickým javom (vypracovať prílohu systémových aktivít centra v oblasti prevencie šikanovania a agresivity podľa Metodického usmernenia č. 1/2025 k prevencii a riešeniu šikanovania v školách a školských zariadeniach),
1.3. zaistiť bezpečnosť a ochranu zdravia detí,
1.4. poskytnúť nevyhnutné informácie na zaistenie bezpečnosti a ochrany zdravia detí,
1.5. viesť evidenciu školských úrazov detí, ku ktorým prišlo počas záujmovej činnosti a pri činnostiach organizovaných zariadením; pri vzniku školského úrazu vyhotoviť záznam o školskom úraze, v prípade potreby informovať rodičov.
2. Zariadenie zabezpečuje bezpečnosť niekoľkými spôsobmi, najmä uzamknutím budovy počas záujmovej činnosti, každoročným informovaním o únikových východov zariadenia, o postupe počas evakuácie zariadenia, cvičnými poplachmi zameranými na evakuáciu budovy a iné.
3. Dieťa je povinné dodržiavať všetky pravidlá bezpečného správania sa v zariadení, chrániť svoje zdravie a zdravie ostatných detí v rámci svojich možností a schopností a konať tak, aby nikomu nespôsobil ujmu.
4. Zariadenie poskytuje potrebné informácie na zabezpečenie bezpečnosti a ochrany zdravia detí, zároveň vedie evidenciu školských úrazov, ktoré sa stali počas záujmovej činnosti.
5. Ak sa dieťa počas záujmovej činnosti necíti dobre, oznámi to vedúcemu záujmovej činnosti. Pri úraze alebo nevoľnosti poskytne vedúci záujmovej činnosti prvú pomoc, a ak je to potrebné, zabezpečí lekársku pomoc. Zákonný zástupca dieťaťa bude upovedomený neodkladne, dieťa bude uvoľnené a zodpovednosť za neho preberá zákonný zástupca. 
6. Zariadenie zabezpečuje dodržiavanie zásad osobnej hygieny a prípadné platné epidemiologické opatrenia.
7. Elektrické spotrebiče, vypínače, zásuvky a elektrická inštalácia musia byť zabezpečené proti možnosti použitia deťmi.
8. Podrobnosti problematiky bezpečnosti a ochrany zdravia detí sú spracované v samostatnom internom riadiacom akte a v smernici o prevencii, vzniku a riešení krízovej situácie– krízový intervenčný plán zariadenia,

[bookmark: _Toc200966708][bookmark: _Toc175416238]ČLÁNOK XII.
OCHRANA DETÍ PRED SOCIÁLNO-PATOLOGICKÝMI JAVMI, DISKRIMINÁCIOU A NÁSILÍM
1. Zariadenie netoleruje šikanovanie v žiadnych formách, ani v náznakoch. V rámci prevencie vytvára priaznivú klímu, spolupracuje s deťmi, zamestnancami a zákonnými zástupcami, umožňuje dôverné oznamovanie šikanovania, jasne stanovuje pravidlá správania a sankcie za ich porušovanie, vedie dokumentáciu o riešení prípadov šikanovania a zaisťuje dozor zamestnancov počas prestávok, pred záujmovou činnosťou, po jej skončení, a počas záujmovej a mimoškolskej činnosti. Prísne sa zakazujú všetky formy nenávistného správania, podnecovania k násiliu, ospravedlňovania násilia a terorizmu, propagácie extrémizmu a podnecovania neznášanlivosti (národnostnej, rasovej, etnickej a náboženskej), ako aj všetkých foriem diskriminácie a segregácie.
2. Ak vznikne oprávnené podozrenie z ohrozovania vývinu detí, riaditeľka zariadenia je povinná okamžite riešiť problém spolu s vedúcim záujmovej činnosti, so zákonnými zástupcami, výchovným poradcom a ďalšími odborníkmi poskytujúcimi poradenstvo a terapiu.
3. Zariadenie sa riadi internými predpismi týkajúcimi sa krízovej intervencie v súvislosti so šikanovaním a riešením krízových situácií spojených so školskými úrazmi a inými nebezpečnými udalosťami: Smernica č. 1/2025 k prevencii a riešeniu šikanovania detí a žiakov v školách a školských zariadeniach a Metodické usmernenie č. 4/2009-R z 11. februára 2009 o jednotnom postupe pri vzniku školského úrazu a pri evidencii nebezpečných udalostí.
[bookmark: _Toc200966709][bookmark: _Toc175416239]ČLÁNOK XIII.
PODROBNOSTI O PODMIENKACH NAKLADANIA S MAJETKOM, KTORÝ zariadenie SPRAVUJE
1. Deti a zamestnanci zariadenia majú povinnosť pristupovať k zariadeniu a majetku zariadenia so všetkou starostlivosťou. CVČ poskytuje deťom potrebné pomôcky a hračky do bezplatného užívania počas pobytu v zariadení. Zákonný zástupca dieťaťa zodpovedá za pomôcky, ktoré mu zariadenie poskytlo do bezplatného užívania. Akékoľvek poškodenie zariadenia a majetku zariadenia spôsobené nedbanlivosťou alebo úmyselne musí byť plne nahradené podľa dohody s riaditeľkou CVČ.
[bookmark: _Toc200966710][bookmark: _Toc175416240]ČLÁNOK XIV.
PODÁVANIE SŤAŽNOSTÍ
1. Zákonný zástupca má právo v prípade poškodenia práv jeho dieťaťa, resp. pri nedodržaní pracovných povinností zo strany zamestnanca CVČ podať sťažnosť. Sťažnosť je možné podať písomne, resp. ústne s vykonaním písomného záznamu riaditeľkou zariadenia. Riaditeľka je povinná sťažnosť zaevidovať v zošite „evidencia sťažností, návrhov a podnetov“ a sťažnosť, návrh alebo podnet riadne prešetriť, zvážiť opodstatnenosť a prijať opatrenia na odstránenie nedostatkov.
2. Zákonný zástupca berie na vedomie, že sťažnosť nebude riešiť v prítomnosti detí, jeho prejav bude bez zbytočných emócií tak, aby neprišlo k nežiaducim vplyvom na detskú psychiku. Interný predpis na postup pri podávaní sťažností je verejne prístupný v každej triede.
[bookmark: _Toc200966711][bookmark: _Toc175416241]ČLÁNOK XV.
PRAVIDLÁ VZÁJOMNÝCH VZŤAHOV A VZŤAHOV So ZAMESTNANCAMI CVČ
1. Vzájomné vzťahy všetkých účastníkov vzdelávania a osôb, ktorých sa tento Poriadok CVČ týka, sú založené na úcte, rešpekte, názorovej znášanlivosti, solidarite a dôstojnosti.
2. Dieťa sa správa úctivo a zdvorilo, pričom zamestnanci zariadenia rešpektujú dôstojnosť detí.
3. Dieťa dodržiava pokyny všetkých zamestnancov zariadenia.
4. Výkon práv a povinností vyplývajúcich z Poriadku CVČ musí byť v súlade s dobrými mravmi. Tieto práva a povinnosti nesmú byť zneužívané na škodu druhého.
5. Dieťa nesmie byť postihované za podanie sťažnosti na iné dieťa, pedagogického zamestnanca alebo iného zamestnanca zariadenia.
6. Výkonom práv dieťaťa so špeciálnymi výchovno-vzdelávacími potrebami nesmú byť obmedzené práva ostatných detí, ktorí sú účastníkmi výchovy a vzdelávania.
7. Pedagogický zamestnanec je povinný chrániť a rešpektovať práva dieťaťa a jeho zákonného zástupcu, zachovávať mlčanlivosť a chrániť osobné údaje o zdravotnom stave detí a výsledkoch odborných vyšetrení, s ktorými prišiel do styku. Rešpektuje individuálne výchovno-vzdelávacie potreby detí a aktívne spolupracuje so zákonným zástupcom. Pedagogický a odborný zamestnanec vykonáva svoju činnosť v súlade s aktuálnymi vedeckými poznatkami, hodnotami a cieľmi výchovného programu. Vedie deti k dodržiavaniu hygienických zásad a zásad bezpečnej práce, poskytuje deťom a zákonným zástupcom poradenstvo alebo odbornú pomoc spojenú s výchovou a vzdelávaním a pravidelne informuje zákonného zástupcu o priebehu a výsledkoch záujmovej činnosti.
8. Pedagogickí a odborní zamestnanci sa riadia Etickým kódexom pedagogických zamestnancov a odborných zamestnancov, ktorý je zverejnený na webovej stránke MŠVVaŠ SR (https://www.minedu.sk/eticky-kodex-pedagogickych-zamestnancov-a-odbornych-zamestnancov/ alebo https://www.minedu.sk/data/att/15445.pdf).

[bookmark: _Toc200966712][bookmark: _Toc187061158]ČLÁNOK XVI.
PRIJÍMANIE NÁVŠTEV
1. Konzultačné hodiny riaditeľky alebo zástupkyne zariadenia sú denne od 17:00-18:00 hod., prípadne podľa predchádzajúceho dohovoru so zákonným zástupcom dieťaťa.
2. Zákonný zástupca si termín stretnutia s riaditeľkou alebo vedúcim záujmovej činnosti dohodne telefonicky, pri odovzdávaní dieťaťa vopred. Do budovy vstupuje hlavným vstupom (hlavný vstup je označený názvom centra.) Zákonný zástupca smie vstupovať bez sprievodu len do priestorov šatní. Do ostatných priestorov je povolený vstup len so súhlasom riaditeľky, resp. v sprievode zamestnanca zariadenia. Pokiaľ má návštevu zamestnanec, je povinný požiadať o súhlas riaditeľku zariadenia a dohodnúť s ňou podmienky, za ktorých sa návšteva môže realizovať. Bez súhlasu riaditeľky  nie je povolený vstup do priestorov zariadenia nezamestnaným osobám. Pohyb cudzích osôb v priestoroch zariadenia je povolený len v sprievode zamestnanca zariadenia.
3. V rámci bezpečnosti a ochrany detí a majetku sú zamestnanci a zákonní zástupcovia zodpovední za zatváranie vchodových dverí, bránok a nevpúšťanie do budovy podozrivých a neznámych osôb. Pri podozrení sú povinní upozorniť riaditeľku zariadenia.

[bookmark: _Toc200966713][bookmark: _Toc187061161]ČLÁNOK XVII.
ENVIROMENTÁLNA ZODPOVEDNOSŤ A UDRŽATEĽNOSŤ  zariadenia
1. Zariadenie sa zaväzuje podporovať environmentálne zodpovedné správanie u všetkých členov komunity, vrátane detí, zamestnancov a zákonných zástupcov.
2. V zariadení je povinné triedenie odpadu. Za týmto účelom zariadenie poskytuje kontajnery na triedený zber papiera, plastov, skla a biologického odpadu. Deti pod dohľadom vedúcich záujmovej činnosti a ostatní zamestnanci sú povinní dodržiavať pravidlá triedenia odpadu a pravidelne kontrolovať, či odpad neobsahuje nepatričné materiály.
3. Zariadenie prijíma opatrenia na znižovanie spotreby energie a vody, vrátane používania energeticky úsporných zariadení a technológií. Deti a zamestnanci sú povzbudzovaní k vypínaniu svetiel, elektronických zariadení a šetreniu vody po skončení činností.
4. Ak je potrebné používať papierové materiály, preferuje sa obojstranná tlač a recyklovaný papier.
5. Zariadenie pravidelne organizuje environmentálne vzdelávacie programy, projekty a workshopy s cieľom zvýšiť povedomie o ochrane životného prostredia. Zariadenie taktiež spolupracuje s miestnymi komunitami, organizáciami a inštitúciami na projektoch, ktoré podporujú ochranu životného prostredia a zároveň motivuje deti k dodržiavaniu pravidiel zabezpečujúcich udržateľný rozvoj.

[bookmark: _Toc182344596][bookmark: _Toc200966714]ZÁverečné ustanovenia
1. Poriadok CVČ je súčasťou systému vnútorného riadenia a podlieha aktualizácii podľa potrieb a zmien kompetencií a zodpovedností. Zmeny Poriadku CVČ sa vykonávajú vydaním jej dodatku.
2. Zmeny, doplnky a dodatky k Poriadku CVČ vydáva výlučne Mgr. Marína Kutlík Opltová, riaditeľka centra.
3. Za plnenie povinností vyplývajúcich z Poriadku CVČ zodpovedajú vedúci zamestnanci na jednotlivých riadiacich stupňoch.
4. Tento Poriadok CVČ nahrádza Poriadok CVČ zo dňa 02.09.2020 a nadobúda účinnosť dňa 01.05.2025




	V Bratislave, 
	......................................................................

	
	Mgr. Marína Kutlík Opltová 

	dňa 28.04.2025 
	riaditeľka centra

	1. Oboznámenie sa s obsahom Poriadku CVČ

	
	2. Štandardy dodržiavania zákazu segregácie vo výchove a vzdelávaní

	Svojím podpisom potvrdzujem, že som sa oboznámil/a s Poriadkom CVČ vydaným dňa 01.05.2025 a zaväzujem sa k jeho dodržiavaniu.

1. [bookmark: _Hlk189474677]Štandardy dodržiavania zákazu segregácie vo výchove a vzdelávaní
Pri dodržiavaní zákazu segregácie vo výchove a vzdelávaní centrum postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku poriadku CVČ.
Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:
Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.
Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.
Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.
Článok 29 ods. 1: Výchova a vzdelávanie dieťaťa má smerovať k:
1. rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;
1. rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;
1. rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram
1. príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;
1. rozvíjaniu úcty k prírodnému prostrediu.”[footnoteRef:1] [1:  Dohovor o právach dieťaťa (OSN, 1989) In Oznámenie Ministerstva zahraničných vecí Slovenskej republiky č. 104/1991 Z. z.] 

Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní.[footnoteRef:2] [2:  Metodická príručka desegregácie vo výchove a vzdelávaní (MŠVVaŠ SR, 2023)] 

Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“[footnoteRef:3]. Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu (2a viď pozn. pod čiarou č. 4) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná (2b viď poznámka pod čiarou č. 4) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“[footnoteRef:4] [3:  § 3 písm. f) zákona č. 245/2008 Z. z. (školský zákon)
]  [4:  § 2 písm. ai) zákona č. 245/2008 Z. z. (školský zákon) – účinnosť nadobúda 1. 1. 2025. Poznámky pod čiarou k odkazom 2a a 2b znejú: „2a) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. 2b) Dohovor proti diskriminácii vo vzdelávaní (Oznámenie Ministerstva zahraničných vecí a európskych záležitostí Slovenskej republiky č. 276/2024 Z. z.).Dohovor o právach osôb so zdravotným postihnutím (Oznámenie Ministerstva zahraničných vecí Slovenskej republiky č. 317/2010 Z. z.).“] 

Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje Poriadok CVČ podľa školského zákona (Zákon č. 245/2008 Z. z., § 153 ods. 1):
výkon práv a povinností detí a ich zákonných zástupcov v centre, pravidlá vzájomných vzťahov a vzťahov s pedagogickými zamestnancami a ďalšími zamestnancami centra,
prevádzka a vnútorný režim centra,
podmienky na zaistenie bezpečnosti a ochrany zdravia detí a žiakov a ich ochrany pred sociálno- patologickými javmi, diskrimináciou alebo násilím,
podmienky nakladania s majetkom, ktorý centrum spravuje, ak tak rozhodne zriaďovateľ.
Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.
Štandardy postojov a hodnôt
Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl a školských zariadení do kontaktu s deťmi.
Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru.[footnoteRef:5] Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní: [5:  Referenčný rámec kompetencií pre demokratickú kultúru bol vytvorený v roku 2018 Radou Európy, ktorej členským štátom je od roku 1993 aj SR. Pre SR má status odporúčania pri vytváraní vzdelávacích stratégií a metodík na podporu demokratickej kultúry, ľudských práv a sociálnych kompetencií] 

Zaobchádzať so všetkými ľuďmi bez rozdielu s rešpektom,
Vyjadrovať úctu všetkým bez rozdielu a vnímať rozmanitosť ako príležitosť a prínos pre centrum pri príprave a realizovaní aktivít výchovno-vzdelávacieho procesu.
Vyjadrovať druhým ľuďom uznanie ako rovnocenným ľudským bytostiam.
Rešpektovať ľudí rôzneho vierovyznania.
Rešpektovať ľudí, ktorí majú odlišné politické názory.
Prejavovať záujem spoznať presvedčenia, hodnoty, tradície a pohľady druhých ľudí na svet.
Dávať priestor druhým ľuďom na vyjadrenie sa.
Preukázať prebratie zodpovednosti za svoje skutky.
Ospravedlniť sa, pokiaľ niekomu ublížim.
Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.
Štandardy vyplývajúce z definície segregácie vo výchove a vzdelávaní:
Centrum pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR[footnoteRef:6]. [6:  Metodická príručka desegregácie vo výchove a vzdelávaní (MŠVVaŠ SR, 2023)] 

Štandardy priestorovej desegregácie:
Do všetkých priestorov centra, určených pre deti, je umožnený rovný (nediskriminačný) prístup všetkým deťom. Centrum nemá priestory a budovy vyhradené pre jednotlivé skupiny detí vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.[footnoteRef:7] [7:  Chránené dôvody podľa antidiskriminačného zákona sú charakteristiky ľudí, úzko spojené s ich dôstojnosťou a identitou, ktoré nesmú byť zneužité pre neprípustné rozdielne zaobchádzanie s nimi. Sú to: „pohlavie, náboženské vyznanie alebo viera, rasa, príslušnosť k národnosti alebo etnickej skupine, zdravotné postihnutie, vek, sexuálna orientácia, manželský stav a rodinný stav, farba pleti, jazyk, politické alebo iné zmýšľanie, národný alebo sociálny pôvod, majetok, rod alebo iné postavenie alebo dôvod oznámenia kriminality alebo inej protispoločenskej činnosti“ § 2 ods. 1 zákona č. 365/2004 Z. z.] 

Centrum v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno- vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.
Ak má centrum v jednotlivých vekových kohortách zastúpenie detí rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie detí týchto skupín.
Štandardy organizačnej desegregácie:
Centrum má nastavenú organizáciu záujmovej činnosti a denný program tak, aby nedochádzalo k vylučovaniu a neprípustnému oddeľovaniu niektorej skupiny detí.[footnoteRef:8] [8:  § 2 ods. 1 zákona č. 365/2004 Z. z. (antidiskriminačný zákon)] 

Všetky skupiny detí majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy výchovného programu. Úpravy je možné realizovať len u detí, ktorým to určuje individuálny výchovný program,[footnoteRef:9] individuálny učebný plán[footnoteRef:10] alebo poskytnuté podporné opatrenia[footnoteRef:11]. [9:  § 7a zákona č. 245/2008 Z. z. (školský zákon)]  [10:  § 26 zákona č. 245/2008 Z. z. (školský zákon)]  [11:  § 145a zákona č. 245/2008 Z. z. (školský zákon)] 

Všetky skupiny detí majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.
Centrum je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám detí aj v prípade krízových udalostí v centre.[footnoteRef:12] Po ukončení krízovej udalosti je centrum povinné realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie. [12:  Podrobné informácie ku krízovým udalostiam v centrách sú dostupné na webovom sídle ministerstva.] 

Štandardy sociálnej desegregácie
Centrum využíva potrebné a dostupné inkluzívne podporné opatrenia na podporu sociálneho začlenenia žiakov a vytváranie pozitívnej podporujúcej sociálnej klímy v centre, ktoré prispieva k destigmatizácii a odstraňovaniu stereotypov a predsudkov.
Centrum organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci centra, medzi deťmi ako aj rodičmi.
Centrum prijíma, vzdeláva a vychováva všetky skupiny detí podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
V centre neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny detí na základe akéhokoľvek chráneného dôvodu uvedeného v antidiskriminačnom zákone.
Centrum umožňuje všetkým skupinám detí, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú centru sprostredkované, a aktívne ich k tomu motivuje a podporuje.
Centrum pri hodnotení detí nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.“

